Vietcombank ແມ່ນທະນາຄານດຳເນີນທຸລະກິດດີກວ່າໝູ່ຢູ່ຫວຽດນາມ
ຫວ່າງແລ້ວນີ້, Global Finance ຊື່ງແມ່ນວາລະສານມີອິດທິພົນຊື່ສຽງແຖວຫນ້າຂອງໂລກ ໃນຂົງເຂດການເງິນ ໄດ້ປະກາດຕາຕະລາງຈັດອັນດັບປະຈຳປີບັນດາທະນາຄານດີກວ່າໝູ່ກ່ຽວກັບການຄຸ້ມຄອງເງິນສົດ ແລະ ດຳເນີນທຸລະກິດດ້ານທຶນຮອນໃນທົ່ວໂລກ. ຢູ່ ຫວຽດນາມ, ທະນາຄານ Vietcombank ໄດ້ຮັບການຄັດເລືອກແມ່ນທະນາຄານດີເດັ່ນເພື່ອຈັດເຂົ້າບັນຊີລາຍຊື່ 55 ປະເທດໃນໂລກ ຊື່ງໄດ້ຮັບການເຊີດຊູຈາກ Global Finance. ຜູ້ຕາງຫນ້າ Global Finance ໃຫ້ຮູ້ວ່າ: ໝາກຜົນການຄັດເລືອກໄດ້ປະຕິບັດຕາມການຕີລາຄາຢ່າງພາວະວິໄສຈາກບັນດາຜູ້ຊ່ຽວຊານໄຈ້ແຍກໃນຂົງເຂດທະນາຄານ, ບັນດາການນຳຂັ້ນສູງຂອງບັນດາກຸ່ມບໍລິສັດ, ວິສາຫະກິດ, ບັນດາຜູ້ຊ່ຽວຊານໃນຂົງເຂດເຕັກໂນໂລຊີ ແລະ ໝາກຜົນການຄົ້ນຄ້ວາເອກະລາດຂອງ Global Finance.
(ແຫຼ່ງຄັດຈາກ VOV)